b'\n_START_ARTICLE_\nGelotofilija\n_START_PARAGRAPH_\nGelotofilija je definirana kot veselje, ki ga posameznik do\xc5\xbeivlja, ko je on tar\xc4\x8da posmeha. Gelotofilisti tako i\xc5\xa1\xc4\x8dejo situacije, v katerih bi pripravili druge do smeha na ra\xc4\x8dun sebe. Tega pa ne delajo zato, da bi se osme\xc5\xa1ili, temve\xc4\x8d zato, ker u\xc5\xbeivajo, da se drugi smejijo. Gelotofilisti radi povedo tudi svoje nerodne in sme\xc5\xa1ne izku\xc5\xa1nje, da razvedrijo druge. Poleg katagelasticizma in gelotofobije predstavlja gelotofilija eno izmed treh razse\xc5\xbenosti odnosa do \xc5\xa1aljivosti in posmeha.\n_START_SECTION_\nRaziskave\n_START_PARAGRAPH_\nIzra\xc5\xbeenost katagelasticizma, gelotofilije in gelotofobije merimo z vpra\xc5\xa1alnikom PhoPhiKat-45. Avtorici Inrea Samson in Yonni Meyer (2010) sta preu\xc4\x8devali povezavo med gelotofilijo in agresivnimi ter neagresivnimi risankami. Ugotovili sta, da so bile posameznikom z ve\xc4\x8djo izra\xc5\xbeenostjo gelotofilije bolj sme\xc5\xa1ne tako agresivne kot neagresivne risanke. Gelotofilisti so namre\xc4\x8d na sploh bolj vedri ljudje in posmeha ne razumejo v negativnem pomenu. Izra\xc5\xbeenost gelotofilije je bila tudi neodvisna od agresivnosti oziroma neagresivnosti risanke._NEWLINE_Proyer et. al. (2013) so raziskovali gelotofilijo ugotovili, da je gelotofilija v ve\xc4\x8dji meri izra\xc5\xbeena pri mladostnikih, ki so nasilni (\xc2\xbbbully\xc2\xab) oziroma pomagajo nasilne\xc5\xbeu, a le pri nekaterih starostnih skupinah. Prav tako so ugotovili pozitivno povezavo med katagelasticizmom in gelotofilijo, torej tisti, ki se radi \xc5\xa1alijo na ra\xc4\x8dun drugih, se v dolo\xc4\x8deni meri \xc5\xa1alijo tudi na svoj ra\xc4\x8dun.'